สวัสดีค่ะ อยากสอบถามคุณเรื่องโรคซิฟิลิสค่ะ ฉีดยาครบไป3เข็มแล้ว 11.มค 18.มค 25.มค แล้ววันที่ 25.เมษานัดให้ไปเจาะเลือด แต่ตัวเราไม่ได้ไปเจาะเลือดตามนัดค่ะ เลยมาจะ2เดือนแล้วค่ะ อยากรู้ว่าจะเป็นอะไรไหมคะ แล้วถ้าจะไปเจาะเลือดใหม่ได้ไหมคะ แบบน้จะโดนคุณดุไหมคะ
สวัสดีค่ะ ซิฟิลิส คือโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวอีกต่อไป เพราะสามารถรักษาให้หายได้ด้วยการให้ยาฆ่าเชื้อเพนนิซิลินหลังการรักษา จะมีการนัดกลับไปติดตามค่าเลือดที่ 3 6 12 24 เดือนหลังการรักษา เพื่อดูค่าเลือดว่าปริมาณเชื้อลงหรือไม่ ตอบสนองต่อการรักษาหรือเปล่า หรือต้องให้ยาเพิ่มแม้จะเลยมา 2 เดือนแล้ว สามารถกลับเข้าไปรับการตรวจเลือดได้ อาจแจ้งแพทย์ว่าไม่สะดวกที่จะมาในตอนนั้น และแจ้งแพทย์ไปด้วยว่าไปมีความเสี่ยงใหม่อะไรหรือไม่ ไม่ต้องกลัวที่จะกลับไปพบแพทย์และเข้ารับการตรวจเลือดติดตามอาการให้ครบค่ะ